Έγκριση λειτουργίας δραστηριότητας χιονοδρομικών κέντρων
Έγκριση λειτουργίας χιονοδρομικών κέντρων
Αίτηση χορήγησης έγκρισης λειτουργίας δραστηριότητας χιονοδρομικού κέντρου
Η αίτηση υποβάλλεται ψηφιακά στο ΟΠΣ -ΑΔΕ ή μέσω των ΚΕΠ-ΕΚΕ.
Ο αιτών να είναι κάτοχος κωδικών TAXISnet, για την υποβολή της αίτησης ψηφιακά.
Πριν από την έκδοση της έγκρισης λειτουργίας, η κατά τόπο αρμόδια Περιφερειακή Υπηρεσία Τουρισμού (Π.Υ.Τ.) του Υπουργείου Τουρισμού, διενεργεί για λογαριασμό της Αδειοδοτούσας Αρχής αυτοψία στις εγκαταστάσεις της δραστηριότητας του χιονοδρομικού κέντρου, για τη διαπίστωση της συνδρομής των νόμιμων προϋποθέσεων λειτουργίας.
O αιτών, εφόσον πρόκειται για φυσικό πρόσωπο, ή ο νόμιμος εκπρόσωπός του, εφόσον πρόκειται για νομικό πρόσωπο, να μην έχει καταδικαστεί αμετάκλητα για κακούργημα ή για κάποιο από τα πλημμελήματα της κλοπής, υπεξαίρεσης, απάτης, εκβίασης, πλαστογραφίας, παραχάραξης, βαριάς σωματικής βλάβης, παράβασης των διατάξεων περί ναρκωτικών ή των διατάξεων που αναφέρονται στα ήθη.
Απόφαση Έγκρισης Περιβαλλοντικών Όρων σε ισχύ.
Ιδιόκτητο ασθενοφόρο ή διασφάλιση διάθεσης από το πλησιέστερο στη Μονάδα Κέντρο Υγείας ή Νοσοκομείο της περιοχής
Να υπάρχει ιατρός στον χώρο της δραστηριότητας κατά τω ωράριο λειτουργίας της επιχείρισης.
Προϋποθέσεις περί μη τέλεσης αξιόποινων πράξεων
Η διαδικασία αφορά στην έγκριση λειτουργίας της δραστηριότητας των χιονοδρομικών κέντρων, ως εγκατάσταση ειδικής τουριστικής υποδομής.
Χορήγηση έγκρισης λειτουργίας χιονοδρομικού κέντρου
Συμφωνητικό μίσθωσης, εφόσον πρόκειται για μισθωμένη επιχείρηση ή τίτλος ιδιοκτησίας, εφόσον πρόκειται για ιδιόκτητη επιχείρηση.
Βεβαίωση χώρου κύριας χρήσης υπογεγραμμένη από ιδιώτη μηχανικό κατά την παρ. 8 του άρθρου 107 του ν. 4495/2017, στην οποία αναγράφεται η ακριβής θέση των κτιριακών εγκαταστάσεων του χιονοδρομικού κέντρου, το συνολικό εμβαδό των κυρίων χώρων, η βεβαίωση χρήσης γης από την οικεία Υπηρεσία Δόμησης (ΥΔΟΜ) και βεβαιώνεται ρητά ότι ο χώρος είναι νομίμως υφιστάμενος - αναφορικά με την κατασκευή και τη χρήση ως χιονοδρομικό κέντρο και πληροί όλες τις νόμιμες προϋποθέσεις χώρου κύριας χρήσης για να λειτουργήσει ως χιονοδρομικό κέντρο, σύμφωνα με τον ισχύοντα Οικοδομικό και Κτιριοδομικό Κανονισμό, τον Κανονισμό Πυροπροστασίας, τις εκάστοτε ισχύουσες γενικές και ειδικές πολεοδομικές διατάξεις, καθώς και τις κτιριολογικές προδιαγραφές της ειδικής για τη δραστηριότητα νομοθεσίας. Η ανωτέρω βεβαίωση συνοδεύεται από: i. Ευκρινή αντίγραφα όλων των δημόσιων εγγράφων περί της πολεοδομικής νομιμότητας (οικοδομικής αδείας, αναθεώρησης ή ενημέρωσης οικοδομικής αδείας, έγκρισης εργασιών δόμησης μικρής κλίμακας, απόφασης εξαίρεσης από κατεδάφιση, άδειας νομιμοποίησης, βεβαίωσης περαίωσης της διαδικασίας υπαγωγής σε διατάξεις εξαίρεσης από την κατεδάφιση, βεβαίωσης εξόφλησης ποσού 30% του ενιαίου ειδικού προστίμου κ.λπ.) ii. Ευκρινή αντίγραφα εγκεκριμένων κατόψεων - τομών των κτιριακών εγκαταστάσεων του χιονοδρομικού κέντρου, στα οποία αποτυπώνονται υπό κατάλληλη κλίμακα όλοι οι χώροι του. Τα αντίγραφα των εγκεκριμένων κατόψεων προέρχονται είτε από το πληροφοριακό σύστημα έκδοσης οικοδομικών αδειών e-adeies, είτε από το πληροφοριακό σύστημα δηλώσεων αυθαιρέτων, είτε από το έντυπο αρχείο της ΥΔΟΜ ανάλογα με το είδος της νομιμοποιητικής πράξης της περίπτωσης i (ηλεκτρονικής ή έντυπης).
Η διαδικασία αφορά στην έκδοση Αντιγράφου Ποινικού Μητρώου, το οποίο χορηγείται: α) στην ποινική διαδικασία και β) για έκδοση Διοικητικής Πράξης Δημόσιας Αρχής, όπου από το νόμο απαιτείται ως δικαιολογητικό. Η διάρκεια ισχύος του αντιγράφου είναι κατά κανόνα 3μηνη. Δυνατότητα να εκδώσουν ηλεκτρονικά αντίγραφα έχουν και φορείς της Δημόσιας Διοίκησης, στις περιπτώσεις που το αντίγραφο Ποινικού Μητρώου αποτελεί εκ του νόμου απαραίτητο δικαιολογητικό για την ολοκλήρωση διοικητικής πράξης της αρμοδιότητάς τους. Εάν και για οποιοδήποτε λόγο δεν είναι δυνατή η έκδοση του πιστοποιητικού ηλεκτρονικά, ο ενδιαφερόμενος κλείνει ψηφιακό ραντεβού στο myKEPlive για να εξυπηρετηθεί από υπάλληλο των Κέντρων Εξυπηρέτησης Πολιτών (ΚΕΠ) μέσω τηλεδιάσκεψης.
Μελέτη παθητικής πυροπροστασίας, για τις κτιριακές εγκαταστάσεις του χιονοδρομικού κέντρου που στεγάζονται σε κτίρια τα οποία υπάγονται στο πεδίο εφαρμογής του π.δ. 41/2018 (Α’ 80) ή του π.δ. 71/1988 (Α’ 32), καθώς και μελέτη ενεργητικής πυροπροστασίας. Οι μελέτες αυτές θα πρέπει να αποτελούν αντίγραφα των επίσημα κατατεθειμένων στα πληροφοριακά συστήματα έκδοσης οικοδομικών αδειών (e-Άδειες) ή/και πυροπροστασίας. Αν οι μελέτες δεν έχουν υποβληθεί μέσω των πληροφοριακών συστημάτων, τότε θα πρέπει να προέρχονται από τον φυσικό φάκελο που τηρείται στην Υπηρεσία Δόμησης ή/και στην Πυροσβεστική Υπηρεσία και να φέρουν σφραγίδα της αντίστοιχης Υπηρεσίας.
Έγκριση κατασκευής και λειτουργίας των εγκαταστάσεων με συρματόσχοινα από διαπιστευμένο, σύμφωνα με τις ισχύουσες διατάξεις, φορέα Επιθεώρησης και Πιστοποίησης, σύμφωνα με το πρότυπο ΕΝ ISO/IEC 17021 ή άλλα ισοδύναμα που είναι αποδεκτά σε διεθνές επίπεδο.
Άδεια κυκλοφορίας ασθενοφόρου όταν πρόκειται για ιδιόκτητο
Βεβαίωση διάθεσης ασθενοφόρου από το πλησιέστερο στη Μονάδα Κέντρο Υγείας ή Νοσοκομείο της περιοχής.
Σύμβαση απασχόλησης ιατρού ειδικότητας γενικού ιατρού ή παθολόγου ή ορθοπεδικού κατά τη διάρκεια λειτουργίας του Χιονοδρομικού Κέντρου ή βεβαίωση νοσοκομείου ή κέντρου υγείας για την ιατρική κάλυψη στις εγκαταστάσεις του κέντρου.
Νομιμοποιητικά έγγραφα της υποβολής της αίτησης (καταστατικό/τροποποιήσεις του/εταιρικές μεταβολές κ.λπ.), αναζητούνται υπηρεσιακά μέσω του ΓΕΜΗ. Σε περίπτωση που δεν υπάρχει υποχρέωση εγγραφής στο ΓΕΜΗ, τα συγκεκριμένα δικαιολογητικά προσκομίζονται από τον αιτούντα.
Τίτλοι σπουδών του Υπεύθυνου της εγκατάστασης - α) Δίπλωμα Μηχανολόγου Μηχανικού ή Ηλεκτρολόγου Μηχανικού ή Μηχανολόγου-Ηλεκτρολόγου Μηχανικού ή Ναυπηγού Μηχανικού σχολής της ημεδαπής ή ισότιμης σχολής της αλλοδαπής ή β) Πτυχίο μηχανικού τεχνολογικής κατεύθυνσης των πιο πάνω ειδικοτήτων ή ισότιμο Πτυχίο σχολής της αλλοδαπής,. Η ισοτιμία του Διπλώματος ή του Πτυχίου αποδεικνύεται με Πράξη Αναγνώρισης του Δ.Ο.Α.Τ.Α.Π.
Αποδεικτικό τριετούς εμπειρίας του Υπεύθυνου Εγκατάστασης σε εγκαταστάσεις αναβατήρων. (Η εμπειρία αποδεικνύεται με βεβαίωση του εργοδότη και βεβαίωση του ασφαλιστικού φορέα ή από αποδεικτικά παροχής υπηρεσιών).
Ιδιωτικό συμφωνητικό σύμβασης του φορέα της δραστηριότητας με τον Υπεύθυνο της εγκατάστασης.
Αντίγραφο ποινικού μητρώου γενικής χρήσης, έκδοσης τελευταίου τριμήνου από το οποίο να προκύπτει ότι ο αιτών, εφόσον πρόκειται για φυσικό πρόσωπο, ή ο νόμιμος εκπρόσωπός του, εφόσον πρόκειται για νομικό πρόσωπο, δεν έχει καταδικαστεί αμετάκλητα για κακούργημα ή για κάποιο από τα πλημμελήματα της κλοπής, υπεξαίρεσης, απάτης, εκβίασης, πλαστογραφίας, παραχάραξης, βαριάς σωματικής βλάβης, παράβασης των διατάξεων περί ναρκωτικών ή των διατάξεων που αναφέρονται στα ήθη. Το δικαιολογητικό αναζητείται υπηρεσιακά εφ’ όσον εκδίδεται από ημεδαπή αρχή, κατόπιν υποβολής αντιγράφου Αστυνομικού Δελτίου Ταυτότητας. Φυσικά πρόσωπα που έχουν την ιθαγένεια άλλου κράτους - μέλους της Ε.Ε., οφείλουν να διαθέτουν ισοδύναμα έγγραφα που έχουν εκδοθεί από αρμόδια δικαστική ή διοικητική αρχή του κράτους - μέλους με τα οποία βεβαιώνεται η μη καταδίκη για τα ανωτέρω αδικήματα. Αν στη χώρα καταγωγής ή προέλευσης δεν προβλέπεται η έκδοση εγγράφου ισοδύναμου προς το απόσπασμα ποινικού μητρώου, τούτο είναι δυνατόν να αντικατασταθεί από ένορκη βεβαίωση ή για τα κράτη όπου δεν υφίσταται τέτοια, από υπεύθυνη δήλωση, η οποία υποβάλλεται από τον φορέα της δραστηριότητας ενώπιον της αρμόδιας δικαστικής ή διοικητικής αρχής ή κατά περίπτωση ενώπιον συμβολαιογράφου της χώρας καταγωγής ή προέλευσης, οι οποίοι χορηγούν βεβαίωση περί παροχής της ένορκης βεβαίωσης ή της υπεύθυνης δήλωσης.
Αντίγραφο ποινικού Μητρώου γενικής χρήσης, έκδοσης τελευταίου τριμήνου, από το οποίο προκύπτει ότι ο προς έγκριση υπεύθυνος της εγκατάστασης δεν έχει καταδικαστεί αμετάκλητα για κακούργημα ή για κάποιο από τα πλημμελήματα της κλοπής, υπεξαίρεσης, απάτης, εκβίασης, πλαστογραφίας, παραχάραξης, βαριάς σωματικής βλάβης, παράβασης των διατάξεων περί ναρκωτικών ή των διατάξεων που αναφέρονται στα ήθη. Το δικαιολογητικό αναζητείται υπηρεσιακά εφ’ όσον εκδίδεται από ημεδαπή αρχή, κατόπιν υποβολής αντιγράφου Αστυνομικού Δελτίου Ταυτότητας. Φυσικά πρόσωπα που έχουν την ιθαγένεια άλλου κράτους - μέλους της Ε.Ε., οφείλουν να διαθέτουν ισοδύναμα έγγραφα που έχουν εκδοθεί από αρμόδια δικαστική ή διοικητική αρχή του κράτους - μέλους με τα οποία βεβαιώνεται η μη καταδίκη για τα ανωτέρω αδικήματα. Αν στη χώρα καταγωγής ή προέλευσης δεν προβλέπεται η έκδοση εγγράφου ισοδύναμου προς το απόσπασμα ποινικού μητρώου, τούτο είναι δυνατόν να αντικατασταθεί από ένορκη βεβαίωση ή για τα κράτη όπου δεν υφίσταται τέτοια, από υπεύθυνη δήλωση, η οποία υποβάλλεται από τον φορέα της δραστηριότητας ενώπιον της αρμόδιας δικαστικής ή διοικητικής αρχής ή κατά περίπτωση ενώπιον συμβολαιογράφου της χώρας καταγωγής ή προέλευσης, οι οποίοι χορηγούν βεβαίωση περί παροχής της ένορκης βεβαίωσης ή της υπεύθυνης δήλωσης.
Χορήγηση έγκρισης λειτουργίας της δραστηριότητας Χιονοδρομικών Κέντρων
Απλούστευση πλαισίου λειτουργίας χιονοδρομικών κέντρων - Κεφάλαιο ΛΙ΄ Προσθήκη με τα άρθρα 99-108 του ν. 4926/2022 (Α΄82).
Ρυθμίσεις χιονοδρομικών κέντρων. Τροποποιήσεις: - ν.4926/2022 (Α΄82) άρθρο 109 - Τροποποίηση του τίτλου και του πεδίου εφαρμογής - ν. 4875/2021 (Α΄250) άρθρο 45 - Τροποποίηση ως προς την προθεσμία προσκόμισης απόφασης έγκρισης περιβαλλοντικών όρων χιονοδρομικών κέντρων - ν. 4582/2018 (Α΄ 208) άρθρο 87 - Τροποποίηση άρθρου 13 του ν. 4179/2013 (προϋποθέσεις χορήγησης Ειδικού Σήματος Λειτουργίας (ΕΣΛ) για τα υφιστάμενα και εν λειτουργία χιονοδρομικά κέντρα) - ν. 4374/2016 (Α΄ 50) άρθρο 11 – Αντικατάσταση περίπτωσης β΄ της παρ. 2 του άρθρου 13 του ν. 4179/2013 (προϋποθέσεις χορήγησης Ειδικού Σήματος Λειτουργίας (ΕΣΛ) για τα υφιστάμενα και εν λειτουργία χιονοδρομικά κέντρα) - Υ.Α. 22145/2014 (Β΄ 2887) - Τροποποίηση άρθρου 13 του ν. 4179/2013 (παράταση προθεσμίας για την υποβολή δικαιολογητικών που προβλέπεται στο πρώτο εδάφιο της παραγράφου 2α του άρθρου 13 και τροποποίηση προϋποθέσεων χορήγησης Ειδικού Σήματος Λειτουργίας (ΕΣΛ) για τα υφιστάμενα και εν λειτουργία χιονοδρομικά κέντρα) - ν. 4276/2014 (Α΄ 155) άρθρα 19 και 51 – Τροποποίηση άρθρου 13 του ν. 4179/2013 (προϋποθέσεις χορήγησης Ειδικού Σήματος Λειτουργίας (ΕΣΛ) για τα υφιστάμενα και εν λειτουργία χιονοδρομικά κέντρα).
Σύσταση Ειδικής Υπηρεσίας Προώθησης και Αδειοδότησης Τουριστικών Επενδύσεων στον Ελληνικό Οργανισμό Τουρισμού Τροποποιήσεις: - ν. 4688/2020 (Α΄ 101) παρ. 3 άρθρο 51- Τροποποίηση παρ. 2 άρθρου 12 του ν. 4002/2011 (αρμοδιότητες ΕΥΠΑΤΕ) - ν. 4179/2013 (Α΄ 175) άρθρο 14 – Τροποποίηση άρθρου 12 του ν. 4002/2011 (μεταφορά ΕΥΠΑΤΕ από τον ΕΟΤ στο Υπουργείο Τουρισμού) - ν. 4070/2012 (Α΄ 82) άρθρο 148 - Τροποποίηση άρθρου 12 του ν. 4002/2011 (αρμοδιότητες / στελέχωση πολεοδομικού γραφείου ΕΥΠΑΤΕ) - ν. 4030/2011 (Α΄ 249) άρθρο 46 - Τροποποίηση άρθρου 12 του ν. 4002/2011 (αρμοδιότητες πολεοδομικού γραφείου ΕΥΠΑΤΕ).
Καθορισμός προδιαγραφών ίδρυσης και κανονισμού λειτουργίας Χιονοδρομικών Κέντρων.
Καθορισμός διαδικασίας χορήγησης έγκρισης λειτουργίας της δραστηριότητας χιονοδρομικών κέντρων.
Η αίτηση παραλαμβάνεται από το Τμήμα Πρωτοκόλλου, πρωτοκολλείται και χρεώνεται στην αρμόδια Διεύθυνση.
Ο υπάλληλος εξετάζει τα δικαιολογητικά του φακέλου ως προς την ορθότητα και την πληρότητά τους.
Διαπιστώνεται ότι ο φάκελος είναι πλήρης.
Εφόσον ο φάκελος δεν είναι πλήρης, ο αιτών ενημερώνεται μέσω τηλεφώνου, e-mail ή πρωτοκολλημένου εγγράφου για την ορθή συμπλήρωσή του και την επανυποβολή του φακέλου.
Ο αιτών υποβάλει τα συμπληρωματικά δικαιολογητικά που ζητήθηκαν για την πληρότητα και ορθότητα του φακέλου, τα οποία πρωτοκολλούνται από το Τμήμα Πρωτοκόλλου και χρεώνονται στον αρμόδιο υπάλληλο από τον Διευθυντή της Ειδική Υπηρεσία Προώθησης και Αδειοδότησης Τουριστικών Επενδύσεων (ΕΥΠΑΤΕ).
Συντάσσεται το σχέδιο διαπιστωτικής πράξης σύμφωνα με τις κείμενες νομοθετικές διατάξεις, λαμβάνοντας υπόψη όλα τα συνημμένα στην αίτηση δικαιολογητικά.
Ο υπάλληλος υπογράφει ψηφιακά το έγγραφο, το χρεώνει στον προϊστάμενό του για υπογραφή, επιστρέφει στον συντάκτη και ανατίθεται στη Μονάδα Πρωτοκόλλησης του Υπουργείου για Αριθμό Πρωτοκόλλου.
Ο ενδιαφερόμενος ενημερώνεται για τη χορήγηση του Ειδικού Σήματος Λειτουργίας και διαβιβάζεται η Έγκριση Λειτουργίας.
Ο έλεγχος στον φάκελο αφορά στην πληρότητα και την ορθότητα των δικαιολογητικών, καθώς και στην τήρηση των προϋποθέσεων της νομοθεσίας για την υποβολή αίτησης.
Παραλαβή αίτησης με φάκελο δικαιολογητικών
Παραλαβή και πρωτοκόλληση συμπληρωματικού φακέλου
Έκδοση έγκρισης λειτουργίας δραστηριότητας